«Химия» пәні бойынша
Педагогтердің білімін бағалауға арналған тест спецификациясы
(2026 жылдан бастап қолдану үшін)

		Мақсаты: Бастауыш, негізгі орта және жалпы орта білімнің жалпы білім  беретін оқу бағдарламаларын іске асыратын білім беру ұйымдарында жұмыс істейтін педагог қызметкерлерді аттестаттау барысында Ұлттық біліктілік тестілеудің тест тапсырмаларын әзірлеу мақсатында құрастырылған.
		Мiндетi: Педагогтердің біліктілік деңгейінің біліктілік талаптарға сәйкестігін анықтау. 
		Мазмұны: «Химия» пәні бойынша оқу бағдарламасына сәйкес оқу материалдары енгізілген.
	№
	Тақырып
	№
	Тақырыпша
	Оқыту мақсаттары

	01
	Химия пәніне кіріспе. Таза заттар және қоспалар. Заттардың агрегаттық күйінің өзгеруі
	01
	Химия пәні. Элемент, қоспа және қосылыс. Қоспаларды бөлу әдістері. Физикалық және химиялық құбылыстар. Заттардың агрегаттық күйлері
	химия ғылымының нені оқытатынын білу; элементті (жай зат) бірдей атомдардың жиынтығы ретінде түсіну; таза заттар атомдардың немесе молекулалардың бір түрінен түзілетінін білу; элемент(жай зат) түсінігін, физикалық және химиялық құбылыстарды ажырату; заттардың әртүрлі агрегаттық күйлерін білу және бөлшектердің кинетикалық теориясы тұрғысынан қатты, сұйық, газ тәріздес заттардың құрылымын түсіндіру

	02
	Атомдағы электрондардың қозғалысы
	02
	Атомда электрондардың таралуы. Энергетикалық деңгейлер
	атомда электрондар ядродан арақашықтығы артқан сайын біртіндеп энергетикалық деңгейлер бойынша таралатынын түсіну; әрбір электрон қабатында электрон саны нақты максимал мәннен аспайтынын түсіну; алғашқы  20 химиялық элементтің электрондық конфигурациясын және электронды графикалық формуларын жаза білу

	03
	Металдар мен құймалар. Металдар белсенділігін салыстыру
	03
	Металдардың жалпы сипаттамасы. Металдардың оттекпен және сумен әрекеттесуі. Металдардың қышқыл ерітінділерімен әрекеттесуі. Металдар құймалары. Металдарды алу. Электролизді өнеркәсіпте қолдану. Металл өндірісі кезіндегі қоршаған ортаны қорғау проблемалары
	кейбір металдар басқаларға қарағанда тотығуға тезірек ұшырайтындығын білу;  белсенді металдардың салқын сумен, ыстық су немесе бумен әрекеттесуін сипаттау;  металдар коррозиясын туындатуға әсер ететін жағдайларды зерттеу; кеннен металды алу үдерісін сипаттау; металлургия өнеркәсібінің экологиялық проблемаларын түсіндіру; металдарды электролизбен алу әдісін түсіндіру

	04
	Химиялық реакциядағы энергиямен танысу
Термодинамикаға кіріспе
	04
	Отынның жануы және энергияның бөлінуі; Экзотермиялық және эндотермиялық реакциялар

Ішкі энергия және энтальпия. Гесс заңы және оның салдарын қолдану.
Гиббстің бос энергиясы
	заттың жану реакциясының өнімі көбінесе оксид екенін және  құрамында көміртегі бар отын оттекте жанғанда, көмірқышқыл газы, иіс газы немесе көміртек түзілетінін түсіну; экзотермиялық реакциялар жылу бөлінуімен, ал эндотермиялық реакциялар жылуды сіңірумен жүретінін білу

ішкі энергия және энтальпия өзгерістер жылу эффектісі болып табылатындығын түсіну; реакцияның энтальпия өзгерісін тәжірибе жүзінде анықтау және оны анықтамалық деректер негізінде есептеу


	05
	Химиялық байланыс түрлері
	05
	Ковалентті байланыс. Иондық байланыс
	электртерістілік ұғымы негізінде атомдар арасындағы ковалентті байланыстың түзілуін түсіндіру; иондық байланыстың түзілу механизмін сипаттау және иондық қосылыстардың қасиеттерін болжау

	06
	Генетикалық байланыс
	06
	Оксидтер. Қышқылдар
	оксидтердің жіктелуін және қасиеттерін білу, олардың химиялық қасиеттерін сипаттайтын реакция теңдеулерін құрастыру; қышқылдардың жіктелуін, қасиеттерін білу және түсіну, олардың химиялық қасиеттерін сипаттайтын реакция теңдеулерін құрастыру

	07
	Қайтымды реакциялар
	07
	Катиондарға сапалық реакциялар
	Fe2+, Fe3+, Cu2+ катиондарына сапалық реакция жүргізу;  хлорид-, бромид-, йодид-, сульфат, карбонат-фосфат-, нитрат-, силикат- сапалы реакцилар жүргізу

	08
	Органикалық химияға кіріспе
	08
	Органикалық заттардың ерекшеліктері. Органикалық қосылыстардың жіктелуі
	органикалық қосылыстардың көптүрлілігінің себебін түсіндіру; көмірсутектердің және олардың туындылары: спирттер, альдегидтер, карбон қышқылдары, көмірсулар, аминқышқылдарының жіктелуін білу

	09
	Көмірсутектер. Қанықпаған көмірсутектер. Отын
	09
	Алкандар Алкендер Алкиндер. Алкендердің құрамы, құрылымы және реакцияға түсу қабілеті. Стереоизомерия (цис-транс немесе E- Z). Алкадиендер. Алкиндер. Полимеризация
	алкандардың химиялық қасиеттерін сипаттау және оны реакция теңдеулерімен дәлелдеу; этен мысалында алкендердің химиялық қасиеттерін (жану, гидрлеу, гидратация, галогендеу, сапалық реакциялар) оқып үйрену, химиялық реакция теңдеулерімен дәлелдеу; алкиндердің химиялық қасиеттерін этин мысалында оқып үйрену (жану, гидрлеу, гидратация, галогендеу, сапалық реакциялар), химиялық реакция теңдеулерімен бекіту; алкадиендер қасиеттерін олардың құрылысына қарай түсіндіру; полимерлену реакцияларының мәнін түсіндіру

	10
	Оттекті және азотты органикалық қосылыстар
	10
	Оттекті органикалық заттар. Спирттер. Күрделі эфирлер мен майлар
	оттекті органикалық заттардың жіктелуін білу;  спирттердің жіктелуін, метанол мен этанолдың қолданылуын, этанолдың алынуын білу және қасиеттерін түсіндіру; метанол мен этанолдың адам ағзасына физиологиялық әсерін түсіндіру; этиленгликоль мен глицериннің физикалық қасиеттері мен қолданылуын білу; күрделі эфирлер мен майлардың ерекшеліктері мен майлардың қызметін түсіндіру

	11
	Кинетика
Химиялық тепе-теңдік
	11
	Концентрацияның реакция жылдамдығына әсері. Температураның реакция жылдамдығына әсері.  Вант-Гофф ережесі бойынша есептеулер жүргізу. Катализ
Химиялық тепе-теңдік. Химиялық тепе-теңдікке әсер ететін факторлар. Ле-Шателье-Браун прин- ципі. Тепе-теңдік константасы. Өнеркәсіптік процестердегі химиялық тепе-теңдік
	реакциялар үшін әрекеттесуші массалар заңының қолданылатындығын түсіндіру;  катализ процесінің мәнін түсіндіру; гамогенді және гетергенді катализді ажырата білу

химиялық тепе-теңдіктің динамикалық сипатын түсіндіру; химиялық тепе-теңдікке температура, концентрация және қысым өзгерісінің әсерін болжау; не себепті катализатор тепе-теңдіктің тез орнауына әсер ететінін, бірақ ығысуына әсер етпейтіндігін түсіндіру; берілген реакция үшін тепе-теңдік константасын жазу; Габер процесі мысалында химиялық өнеркәсіптегі өнімнің шығымын арттыруда химиялық тепе-теңдіктің ығысу ролін және күкірт оксиді мен азот оксидінің тотығу процесін түсіндіру

	12
	Тотығу-тотықсыздану реакциялары
	12
	Тотығу-тотықсыздану процесі. Электролиз
	электрондық-иондық баланс әдісімен тотығу-тотықсыздану реакциясы теңдеулерін құрастыру; электролиз процесінің мәнін сипаттау

	13
	Галоген-алкандар
	13
	Галоген-алкандарды алу
	галоген-алкандарды алу реакциясының радикалды механизімін түсіндіру; Нуклеофильді реагенттермен галогеналкандардың реакция теңдеулерін құрастыру

	14
	Спирттер
	14
	Спирттердің жіктелуі және химиялық қасиетттері
	спирттерді функционалдық топтардың орналасуы және гидроксил тобының саны бойынша жіктеу

	15
	Ароматты қосылыстар қатары
	15
	Бензол молекуласының құрылысы. Бензол және оның гомологтарын алу. Бензол және оның гомологтарының химиялық қасиеттері
	бензол молекуласының құрылымын түсіндіру; бензол және оның гомологтарын алу реакцияларын құрастыру; электрондардың делокализациясы тұрғысынан бензол молекуласындағы байланыстардың түзілу және үзілу энергиясын түсіндіру; бензол және оның гомологтарына тән қосылу реакцияларының теңдеулерін құрастыру; бензолды нитрлеу және галогендеу реакциясының механизмін түсіндіру; органикалық қосылыстар синтезі үшін бензол реакциясының маңыздылығын түсіндіру; толуол молекуласындағы атомдардың өзара әсерлесуін түсіндіру

	16
	Карбонилді қосылыстар
	16
	Карбонильді қосылыстардың құрылысы және номенклатурасы. Альдегидтер және кетондардың алынуы. Альдегидтер және кетондардың тотығу, нуклеофильді қосылу реакциялары. Карбон қышқылдарының қасиеттері. Этерификация реакциясы
	альдегидтер және кетондардың; карбонды қышқылдар функциональды топтарының құрылысын білу; альдегидтер және кетондардың, карбонды қышқылдардың құрылымдық формулаларын құрастыру және оларды теориялық және қолданбалы химияның халықаралық одағы бойынша атау; альдегидтер және кетондарды алудың түрлі әдістерін түсіндіру; альдегидтер және кетондардың тотығу және тотықсыздану өнімдерінің реакция теңдеулерін құрастыру;  альдегидтер және кетондардың нуклеофильді қосылу реакциясына мысалдар келтіру; карбон қышқылдарының физикалық қасиеттерін және алыну жолдарын түсіндіру; этерификация реакциясының механизмін сипаттау; карбон қышқылдары, күрделі эфирлер, сабын, синтетикалық жуғыш заттар және биодизельді отындардың қолданылу аймағын атау

	17
	Аминдер және аминқышқылдар
	17
	Аминдердің жіктелуі және номенклатурасы. Аминдердің физикалық, химиялық қасиеттері және алынуы. Пептидтік байланыс
	аминдердің жіктелуін және номенклатурасын атау; аминдердің физикалық қасиеттерін түсіндіру; аммиак, аминдер және анилиннің негіздік қасиеттерін салы стыру; α-аминқышқылдардан ақуыздар алу кезінде пептидтік байла ныстардың түзілуін түсіндіру

	18
	Тірі ағза химиясы
	18
	Көмірсулардың құрылысы, қасиеттері. Ақуыздар. Ақуыз молекулаларының құрылымы. Полипептидтер құрылымын анықтау. Ферменттер ролі және қолданылуы. Биологиялық маңызды металдар. Ауыр металдардың ақуызға әсері
	гидролиз реакциясы бойынша берілген деректер негізінде полипептидтің құрамын анықтау; «Құлып және кілт» моделі тұрғысынан ферменттердің әреке тін және ферментативті катализ процесін түсіндіру; ингибирлі бәсекелестікті түсіндіру; аденозинтрифосфат гидролизі құрылымын және сызбасын құрастыру; биологиялық маңызды металдар: темір, магний, кальций, ка лий, натрийдің рөлін бағалау; Қоршаған ортаның ауыр металдармен ластану көздерін атау; ауыр металдардың тірі ағзаға уытты әсерін түсіндіру

	19
	Синтетикалық полимерлер
Жаңа заттарды және материалдарды өндіру
	19
	Жоғары молекулалы қосылыстар. Полимерлену реакциясы. Поликонденсация реакциялары. Поли- амидтер мен полиэфирлер
[bookmark: _GoBack]Жаңа материалдар. Жаңа материалдардың практикалық мәні. Жаңа полимерлерді өндіру
	«Мономер», «құрылымдық» «буын», «олигомер», «полимер», «полимерлену дәрежесі» негізгі ұғымдарын білу; полимерлену реакциясы теңдеулерін құрастыру; поликонденсация реакциясы теңдеулерін құру; поликонденсация реакциясы негізінде алынатын полимерлер гидролизденіп, биологиялық ыдырай алатынын түсіну
жаңа материалдарды жасаумен және өндірумен айналысатын ғылымдар саласын білу; адамзаттың әр түрлі бағыттағы іс-әрекетін дамыту үшін жаңа материалдардың практикалық маңызын бағалау; жаңа полимерлер және композициялық материалдар өндірудің маңыздылығын түсіндіру

	20
	Азот және күкірт
	20
	Азот молекуласы құрылысының ерекшеліктері мен қасиеттері. Аммиак және аммоний тұздары. Күкірттісутек және сульфидтер
	азот молекуласының химиялық белсенділігінің төменділігін түсіндіру; аммоний ионындағы байланыстардың түзілу механизмін ажырату; күкіртсутектің тотықсыздандырғыш қасиеттерін түсіндіру; сульфид ионын тәжірибе жүзінде анықтау

	22
	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б)


Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
- бір дұрыс жауапты таңдаумен 40 тест тапсырмасы;
		- 2 контекстке негізделген бір дұрыс жауапты таңдаумен 10 тест тапсырмасы.
Тесттің бір нұсқасындағы тест тапсырмаларының қиындығы: тест тапсырмаларының қиындығы 3 деңгейде беріледі: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, түсушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
	Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған. 
	Тест тапсырмаларын орындау уақыты: Бір тапсырманы орындаудың орташа ұзақтығы 2 – 2,5 минутты құрайды. Тестілеудің толық орындалу уақыты – 80 минут.
	Бағалау: Аттестация кезінде тестілеудің жиынтық балы есептелінеді. Төрт жауап нұсқасынан бір дұрыс жауап таңдалған тапсырма үшін ‒ 1 балл, дұрыс орындалмаған тапсырмаға ‒ 0 балл алады.
	Ұсынылатын әдебиеттер тізімі: Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»
